གཉིས་པ་ནི།༼ལང་ཚོའི་རྦབ་ཆུའི༽སྔོན་དུ་བོད་པ་རང་གིས་བོད་ཀྱི་བརྗོད་བྱ་བྱས་ནས།རྗོད་བྱེད་རང་མོས་སྙན་ངག་གི་ཡོད་དམ་ཟེར་པ་དེ་རེད།གོང་དུ་ཅུང་ཟད་གླེང་ཡོད་པ་བཞིན།༡༩༧༤ལོ་ལ།བོད་ལྗོངས་མི་དམངས་དཔེ་སྐྲུན་ཁང་གིས།༼ལིན་དགག་ཁུང་དགག་གི་འཐབ་གླུ༽ཞེས་པའི་སྙན་ངག་གི་དཔེ་དེབ་ཞིག་པར་སྐྲུན་བྱས་ཡོད་པ་དང་།དཔེ་དེབ་བསྒྱུར་དེབ་ཡིན་པ་དང་།ཡང་ན་གསར་རྩོམ་བྱས་པ་གསལ་བཤད་བྱས་མི་འདུག་མོད།ཕྲན་གྱིས་བལྟས་ན་བོད་རྒྱ་ཡིག་རིགས་གཉིས་ཀྱིས་བྲིས་པ་དང་།རྩོམ་གྱི་མ་ཕྱིའང་བོད་རྒྱ་གཉིས་ཀ་རེད་བསམ་བྱུང་།འདིའི་ནང་དུ་རང་མོས་སྙན་ངག་ཁ་ཤས་འདུག་པ་དང་།ཁ་ཅིག་གིས་བོད་མིང་དང་།ཁ་ཅིག་གི་མིང་ལ་རྒྱ་མིང་བྲིས་འདུག།དཔེར་ན།བཟོ་བ་བློ་གྲོས་སྐལ་བཟང་གིས་བྲིས་པའི་༼ཁོང་ནང་ཁྲོ་མེས་ཁེངས་བཞིན་བྱམས་སྐྱོངཟེར་པར་དགག་པ་རྒྱབ་པ༽ཞེས་བ་ལས།